રાજકોટ જિલ્લાના લોધીકા તાલુકાના કાંગશીયાળી ગામે રહેતા અને સરપંચના પુત્ર સંજય ભરતભાઈ ચાવડાએ પોલીસ કમિશ્નર મનોજ અગ્રવાલને સંબોધીને લેખિત અરજી આપેલ તેમાં જણાવ્યું હતું કે તેઓ કલરકામ કરે છે આજે સવારે તેઓ કામ સબબ બાઈક લઈને નીકળ્યા હતા અને ઘરે પરત જતા હતા ત્યારે તેમનો મિત્ર રસિક નથુભાઈ ચાવડા સાથે હતા બંને બાઈક લઈને જતા હતા ત્યારે ૧૫૦ ફૂટ રિંગ રોડ ઉપર કટારીયા મોટર્સ પાસે પહોંચતા ત્યાં ૧૦૦ નંબરની નવી બોલેરો ઉભી હોય તેમાં એક પોલીસ જવાન ડ્રેસ પહેરેલો ગાડીમાં બેઠો હતો એક શખ્સે બાઈક ઉભું રખાવ્યું હતું અને કાગળીયા દેખાડવા જણાવ્યું હતું પોતાની પાસે કાગળીયા નહિ હોવાથી વોટ્‌સપમાં ઘરેથી મંગાવીને દેખાડવાનું કહેતા તેણે જોવાની ના પાડી દીધી હતી અને તે શખ્સ કે જેણે ખાખી પેન્ટ પહેર્યું હતું તેણે ૨૦ હજાર રોકડા અને મારા મિત્ર રસિકનો ફોન લૂંટી લીધો હતો અને જ્ઞાતિ પ્રત્‌યે હડધૂત કર્યા હતા બાદમાં તમે હવે તાલુકા પોલીસ સ્ટેશને આવો અને ત્યાંથી રોકડ-મોબાઇ લઇ જાવ તેમ કહી ત્યાંથી જતા રહ્યા હતા તેઓ ઘરે ગયા બાદ પિતાને વાત કરી બધા પોલીસ સ્ટેશને ગયા અને અર્ધો કલાક રાહ જોઈ તો પણ કોઈ લૂંટ કરનાર બે પૈકી કોઈ ત્યાં આવ્યું ન હતું જેથી ન્યાય માટે પોલીસ કમિશ્નરને અરજી કર્યા બાદ ભોગ બનનાર યુવકો તાલુકા પોલીસ સ્ટેશને રજૂઆત કરવા પહોંચ્યા હતા રાજકોટ શહેર પોલીસને કાળી ટીલી લગાવતી વધુ એક ઘટના પ્રકાશમાં આવતા ભારે સનસનાટી મચી જવા પામી છે પોલીસે પણ આ ઘટનામાં તથ્ય જાણવા અને જવાબદાર કોણ તે જાણી યોગ્ય કાર્યવાહી કરવા માટે પગલાં લેવા તજવીજ હાથ ધરી છે.